এলাকাবাসী জানায়, এরই মধ্যে ফতেপুর ইউনিয়নের নদীর তীরবর্তী পাটদিঘী, ফতেপুর, সুতানরি, থলপাড়া, চাকলেশ্বর, বানকাটা, ভাতগ্রাম ইউনিয়নের গোড়াইলের বাকপাড়া এবং পৌর এলাকার বাওয়ার কুমারজানী এলাকার প্রায় অর্ধশতাধিক বাড়িঘর নদীগর্ভে বিলীন হয়ে গেছে। ভাঙনে শেষ হয়ে গেছে কুর্নি-ফতেপুর পাকা সড়কের থলপাড়া এলাকার প্রায় ৫০০ মিটার এলাকা। এর ফলে ওই সড়ক দিয়ে কোনো ধরনের যানবাহন এখন চলাচল করতে পারে না।